armvectores/hy_wikipedia_2023 huggingface dataset:
Լու Հան

Լու Հան (Լուհան, հանգըլ՝ 루한, չինարեն՝ 鹿晗, ապրիլի 20, 1990(1990-04-20), Հայդյան, Պեկին, Չինաստան), չինացի երգիչ և դերասան։ Կորեաչինական EXO բոյբենդի նախկին անդամ է։ 2014 թվականին Լու Հանը Չինաստանի Ազգային ռադիոյի «Երկրի ամենահայտնի աստղերը» ցանկում գրավել է 6-րդ հորիզոնականը։


== Կարիերա ==


=== 1990–2010: Կարիերայի սկիզբ ===
Լու Հանն ավարտել է Պեկինի Շիդա միջին դպրոցը և նախքան Հարավային Կորեա տեղափոխվելը սովորել է Պեկինի Հաիդան օտալ լեզվի Շի Յան դպրոցում՝ Յոնսեի համալսարան փոխանակման ուսանողի կարգավիճակով ընդունվելու համար։ Այժմ նա սովորում է Սեուլի գեղարվեստի ինստիտուտում «Կիրառական երաժշտություն» մասնագիտությամբ։
2008 թվականին մասնակցել է Չինաստանում JYP Entertainment ընկերության կողմից կազմակերպված գլոբալ քաստինգին։ 2010 թվականին՝ Սեուլում սովորելու տարիներին, Լու Հանը նկատվում է SM ներկայացուցչի կողմից, ով էլ տղային խորհուրդ է տալիս մասնակցել ընկերության ամենանամյա «S.M. Casting System» լսումներին։ Լու Հանը հաջողությամբ անցնում է լսումները։


=== 2011–2014: EXO ===

Դեկտեմբերի 29-ին առաջին անգամ ելույթ է ունենում հեռաուտատեսությամբ՝ ապագա EXO-ի անդամ Թաոյի (EXO-М), Չենի և Քաիի հետ (EXO-K): 2012 թվականի հունվարի 30-ին չինական EXO-М-ը և կորեական կիսախումբ EXO-K-ն հեռարձակում են իրենց առաջին երգը՝ «What is Love»-ը։ Իսկ մարտի 9-ին հեռարձակում են հաջորդ երգը՝ «History»-ն։ 2012 թվականի մարտի 31-ին Սեուլի Օլիմպիական ստադիոնում անցկացնում է իր առաջին շոուքեյսը։ Հաջորդ նախադեբյուտային շոուքեյսն անցկացվում է ապրիլի 1-ին Պեկինի միջազգային բիզնեսի և տնտեսագիտության համալսարանում։
Խմբի պաշտոնական դեբյուտը տեղի է ունեցել 2012 թվականի ապրիլի 8-ին՝ «MAMA» տեսահոլովակով։ 2014 թվականի օգոստոսի 5-ին Լու Հանը «Weibo-ի ամենաշատ մեկնաբանվող գրառում» ռեկորդով ընդգրկվում է Գինեսի ռեկորդների գրքում։
2014 թվականի հոկտեմբերի 10-ին Լու Հանը պայմանագիրը լուծարելու համար SM Entertainment ընկերության դեմ հայց է ներկայացրել դատարան՝ որպես պատճառ նշելով առողջական վիճակը։


== Ֆիլմագրություն ==


=== Ֆիլմեր ===


== Սկավառակագրություն ==


== Մրցանակներ և առաջադրումներ ==


== Ծանոթագրություններ ==


== Արտաքին հղումներ ==
Լու Հանի անձնական էջը Instagram կայքում
Լու Հանի անձնական էջը Weibo կայքում
(5078) Սոլովյով-Սեդոյ

(5078) Սոլովյով-Սեդոյ (անգլ.՝ Solovjev-Sedoj), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 19-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,668992 ա. մ., առավելագույնը մոտենում է 2,0984 ա. մ. հեռավորության վրա և հեռանում 3,2395 ա. մ.։ Արեգակի շուրջ մեկ ամբողջական պտույտ է կատարում 1592,65 երկրային օրվա ընթացքում, իր ուղեծրով շարժվելով միջինում 0,226039 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,84° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5078) Սոլովյով-Սեդոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրիգորիևկա (գյուղ, Կրասնոգվարդեյսկի շրջան)

Գրիգորիևկա (ուկրաիներեն՝ Григорівка, Ղրիմի թաթարերեն՝ Mamek), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Մամեկ։
2001 թվականի տվյալներով Գրիգորիևկա գյուղում բնակվում էր 395 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիգորոդոկ

Պրիգորոդոկ (ուկրաիներեն՝ Пригородок), գյուղ Ուկրաինայի Չեռնովցիի մարզի Խոտինի շրջանում։
2001 թվականի տվյալներով Պրիգորոդոկ գյուղում բնակվում էր 822 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուպսեխ

Սուպսեխ (ռուս.՝ Супсех), գյուղ Ռուսաստանի Դաշնության Կրասնոդարի երկրամասի Անապա քաղաքի մունիցիպալ կազմավորման մեջ։ Գտնվում է Անապայից 4 կմ հարավ-արևելք, ծովի մակարդակից 101 մ բարձրության վրա։


== Բնակչությունը ==
Համաձայն 2002 թվականի տվյալների, գյուղում ապրում էր 6335 մարդ, որից 69,6% - ռուսներ, 22,6% - հայեր, 2,3% - ուկրաինացիներ, 1% - հույներ, 0,7% - բելառուսներ և այլն։
2010 թվականին գյուղն արդեն ուներ 6669 բնակիչ։


== Տնտեսությունը ==
Խորհրդային տարիներին գյուղում գործում էր երկու կոլտնտեսություն։ Բնակիչներն զբաղվում են պտղաբուծությամբ, խաղողագործությամբ, բանջարաբուծությամբ, հացահատիկային բույսերի, արևածաղկի մշակությամբ, թռչնաբուծությամբ, մեղվաբուծությամբ և անասնապահությամբ։
Գյուղում գործում է միջնակարգ դպրոց, գրադարան, մշակույթի տուն, մանկապարտեզ, բուժկայան և կենցաղսպասարկման կոմբինատ։


== Պատմություն ==
Գյուղը հիմնադրվել է 1887 թվականին։ Հայերը եկել են Սամսունի շրջակայքի գյուղերից` 1888 թվականին։
Գյուղի մոտակա բարձունքի վրա 2005 թվականին տեղադրվել է բետոնյա խաչ` նվիրված Հայրենական մեծ պատերազմում տարած հաղթանակի 60-ամյակին (բարձրությունը` 18 մ, լայնությունը` 8 մ)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրմա Վարդանյան

Իրմա Արմենակի Վարդանյան (1939, նոյեմբերի 24, Երևան), ֆիզքիմիկոս, քիմիական գիտությունների դոկտոր (1982), պրոֆեսոր (1984), ՀՀ ԳԱԱ ակադեմիկոս (1996, թղթակից անդամ՝ 1986 թվականից)։


== Կենսագրություն ==
1961 թվականին ավարտել է Երևանի պետական համալսարանը, 1961-1967 թթ. աշխատել է Երևանի ֆիզիկայի ինստիտուտում, 1967 թվականից՝ ՀՀ ԳԱԱ քիմիական ֆիզիկայի ինստիտուտում, 1972-1977 թթ.` գիտական քարտուղար, 1979 թվականից` շղթայական և ռադիկալային ռեակցիաների լաբորատորիայի վարիչ։ 2011 թվականից դասախոսում է ԵՊՀ-ում։


== Ստեղծագործական ուղի ==
Աշխատանքները վերաբերում են այլասերված ճյուղավորումներով ընթացող օրգանական միացությունների օքսիդացման ռեակցիաների կինետիկային և մեխանիզմներին, ինչպես նաև գերօքսիդային միացությունների տրոհման մեխանիզմի և ռեակցիոնունակության հարցերին։


== Երկեր ==
Современное состояние проблемы газофазного окисления органических соединений. Е., 1986 (համահեղինակ)


== Ծանոթագրություններ ==
Սողոմոն Զաքարյան Աբիսողոմյան

Սողոմոն Զաքարյան Աբիսողոմյան(ց) (ծնն. թվ. անհայտ է, Թիֆլիս - 1868, Թիֆլիս), հայազգի պետական, քաղաքական, հասարակական գործիչ, Թիֆլիսի քաղաքագլուխ, բարեգործ։
Ս.Աբիսողոմյան սերում է առաջին կարգի քաղաքացու կոչում ունեցող Տփղիսի (Թբիլիսիի) բնիկ հայկական տոհմից։
1831 թվականի հունվարի 12-ին Ս.Աբիսողոմյանն ընդգրկվում է Ներսիսյան դպրոցի «Կոմիտէտ Բարեկարգութեան ուսումնարանի Հայոց Տփխիսայ» միության կազմում։ 1838 թվականին Երեմիա Արծրունու գլխավորությամբ մասնակցել է առևտրական ընկերության ստեղծման աշխատանքներին1841 թվականին Ս. Աբիսողոմյանը Վրացա-Իմերեթական նահանգի պատգամավոր էր։ Նրան էր վստահվել 1844 թվականին հունիսին Վերայի հայոց գերեզմանատանը եկեղեցի կառուցելու առնչությամբ Նիկոլայ Ա կայսեր և ՆԳ նախարարության թույլտվությունը ստանալուց հետո շինարարական աշխատանքներին հետևելը։ 1845 թվականին նա արդեն ուներ «առևտրային խորհրդականի» կոչում։ Նույն թվականին ընդգրկվել էր արքունի նորաստեղծ թատրոնի 9 հոգուց բաղկացած վարչության կազմում։ Ընդառաջելով Կովկասի փոխարքա Վորոնցով-Դաշկովի առաջարկին՝ նա ստանձնում է թատրոնի շենքն իր միջոցներով կառուցել, սակայն, նախագիծը տեսնելուց հետո, հրաժարվել է հովանավորել՝ ասելով, որ չնայած նախօրոք ինքը խոստացել էր 200.000 ռուբլի տրամադրել, սակայն նման նախագծին 50.000 ռուբլուց ավել չի տա։ Նրա հիմնադրած ընկերությունը աստիճանաբար ընդլայնում էր իր գործունեությունը ձկնաարդյունաբերության ոլորտում և արդեն 1854 թվականին մասնաբաժին ուներ նաև Սալիանիի ձկնորսատեղիում։ Ակտիվ էր հիմնականում կրթության, մշակույթի և առևտրի ոլորտներում։ 1855 թվականին ռուս-թուրքական պատերազմի ժամանակ գեներալ Մուրավյովի առաջարկությամբ ստանձնել է Թիֆլիսում կազմավորված աշխարհազորային 6 ջոկատներից 2-րդի հրամանատարությունը։
Ս. Աբիսողոմյանը չորս տարվա ընդմիջումով երկու անգամ՝ 1860-1861 և 1865-1866 թվականներին ընտրվել է Թիֆլիսի քաղաքագլուխ։ Նրա պաշտոնավարության շրջանում՝ 1860 թվականի հոկտեմբերի 5-ից Թիֆլիսի և Փոթիի միջև սկսել է գործել հեռագրակապ։ Քաղաքի համար իրականացրել է կրթական, սոցիալական լայնածավալ աշխատանքներ։

1868 թվականին թաղվել է Թիֆլիսի Սուրբ Նշան եկեղեցու գերեզմանոցում գտնվող Աբիսողոմյանցների տոհմական գերեզմանատանը։ Նրա տապանաքարը 1980-ական թվականների վերջերում արդեն չէր երևում։ Հավանաբար կա՛մ ոչնչացվել է, կա՛մ մնացել ասֆալտապատ ճանապարհի տակ։


== Ծանոթագրություններ ==
Նատրիումի ամիդ

Նատրիումի ամիդ, անօրգանական նյութ՝ NaNH2 բանաձևով, ամոնիակի ածանցյալը։ Իրենից ներկայացնում է պինդ նյութ, ռեակցիայի մեջ է մտնում ջրի հետ։ Օգտագորսծվում է օրգանական սինթեզներում։


== Նկարագրությունը ==
Նատրիումի ամիդը (NaNH2) իրենից ներկայացնում է սպիտակ բյուրեղային նյութ։ Արտադրական ձևերը մոխրագույն են՝ արտադրական պրոցեսից առաջացող ոչ մեծ քանակի մետաղական երկաթի պատճառով։ Նատրիումի ամիդը անկայուն միացություն է, ուժեղ վերականգնիչ և ունի ջուր խլող հատկություն։ Նատրիումի ամիդի հետ աշխատելիս պետք է զգուշություն ցուցաբերել։


== Ստացումը ==
Գազային ամոնիակի և մետաղական նատրիումի փոխազդեցությունը 350 °C ջերմաստիճանում
  
    
      
        
          
            2
            N
            a
            +
            2
            N
            
              H
              
                3
              
            
            ⟶
            2
             
            N
            a
            N
            
              H
              
                2
              
            
            +
            
              H
              
                2
              
            
          
        
      
    
    {\displaystyle {\mathsf {2Na+2NH_{3}\longrightarrow 2\ NaNH_{2}+H_{2}}}}
  Նատրիումի հիդրիդի և ամոնիակի փոխազդեցությունը 350 °C ջերմաստիճանում
  
    
      
        
          
            N
            a
            H
            +
            N
            
              H
              
                3
              
            
            ⟶
            N
            a
            N
            
              H
              
                2
              
            
            +
            
              H
              
                2
              
            
          
        
      
    
    {\displaystyle {\mathsf {NaH+NH_{3}\longrightarrow NaNH_{2}+H_{2}}}}
  Նատրիումի օքսիդի և հեղուկ ամոնիակի փոխախազդեցությունը −50 °C ջերմաստիճանում
  
    
      
        
          
            N
            
              a
              
                2
              
            
            O
            +
            N
            
              H
              
                3
              
            
            ⟶
            N
            a
            N
            
              H
              
                2
              
            
            +
            N
            a
            O
            H
          
        
      
    
    {\displaystyle {\mathsf {Na_{2}O+NH_{3}\longrightarrow NaNH_{2}+NaOH}}}
  


== Կիրառությունը ==
Նատրիումի ամիդը օգտագործվում է նատրումի ցիանիդի՝ NaCN, C16H10N2O2, սուլֆիդինի, A վիտամինի և այլ նյութերի սինթեզում.
Բացի այդ նատրիումի ամիդը օգտագործվում է ազիդների սինթեզում՝
NaNH2 + N2O → NaN3 + H2O։


== Ծանոթագրություններ ==
(3419) Գութ

(3419) Գութ (անգլ.՝ Guth), աստերոիդ աստերոիդների գոտու արտաքին մասում։ Հայտնաբերվել է 1981 թվականի մայիսի 8-ին Լադիսլավ Բրոժեկի կողմից Կլետում։
Միջին հեռավորությունը Արեգակից կազմում է 3,21259 ա. մ., առավելագույնը մոտենում է 3,0087 ա. մ. հեռավորության վրա և հեռանում 3,4165 ա. մ.։ Արեգակի շուրջ մեկ ամբողջական պտույտ է կատարում 2103,2 երկրային օրվա ընթացքում, իր ուղեծրով շարժվելով միջինում 0,171167 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3419) Գութ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆրանուա Կուգել

Ֆրանուա Կուգել (ֆր.՝ Francois Kugel, ), ֆրանսիացի սիրող աստղագետ, աստերոիդների հայտնաբերող, աշխատում է Շանտե-Պերդրիքս աստղադիտարանում։ Համաձայն Փոքր մոլորակների կենտրոնի տվյալների հայտնաբերել է ընդհանուր առմամբ 144 աստերոիդ։


== Ծանոթագրություններ ==


== Արտաքին հղումներ ==
Մասերով ինտեգրում

Ցուցչային ֆունկցիա, Ցուցչային ֆունկցիա կոչվում է df(x)=ax ֆունկցիան, որտեղ a-ն 1-ից տարբեր դրական թիվ է։


== Հատկություններ ==
Ֆունկցիայի որոշման իրական թվերի բազմությունն է՝ D(f)=(-∞;+∞)
Ֆունկցիան դրական է ամբողջ առանցքի վրա, ֆունկցիայի գրաֆիկն առաջին և երկրորդ քառորդներում է։
Ֆունկցիան մոնոտոն է ամբողջ թվային առանցքի վրա։ Ընդ որում՝ այն աճող է, եթե a>1, նվազող՝ եթե 0<a<1
Ֆունկցիայի արժեքների բազմությունն է դրական կիսաառանցքը՝ E(f)=(0;∞)
Ֆունկցիան չունի զրոներ, մեծագույն և փոքրագույն արժեքներ
Ֆունկցիայի գրաֆիկը հատում է օրդինատների առանցքը (0,1) կետում, քանի որ a0 = 1
(5738) Բիլլպիկերինգ

(5738) Բիլլպիկերինգ (անգլ.՝ Billpickering), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1989 թվականի հոկտեմբերի 27-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,737622 ա. մ., առավելագույնը մոտենում է 1,4292 ա. մ. հեռավորության վրա և հեռանում 4,046 ա. մ.։ Արեգակի շուրջ մեկ ամբողջական պտույտ է կատարում 1654,47 երկրային օրվա ընթացքում, իր ուղեծրով շարժվելով միջինում 0,217592 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 21,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5738) Բիլլպիկերինգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յաբլոնիցա (գյուղ, Պուտիլայի շրջան)

Յաբլոնիցա (ուկրաիներեն՝ Яблуниця), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Յաբլոնիցա գյուղում բնակվում էր 744 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տարաշչանկա (գյուղ, Նովգորոդ-Վոլինսկի շրջան)

Տարաշչանկա (ուկրաիներեն՝ Таращанка), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1720 թվականին։
2001 թվականի տվյալներով Տարաշչանկա գյուղում բնակվում էր 701 մարդ։ Բնակավայրը զբաղեցնում է 2118 կմ² տարածք։ Բնակչության խտությունը կազմում էր 330,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Pop/Stars

«Pop/Stars», K/DA վիրտուալ K-pop-խմբի սինգլը, որը թողարկվել է 2018 թվականի նոյեմբերի 3-ին` League of Legends խաղի 2018 թվականի աշխարհի առաջնության բացման կապակցության։ Երգի տեսահոլովակը ներառվել է ՅուԹյուբ-ում ամենաարագ դիտումներ հավաքած հոլովակների շարքում։ Վիրտուալ խմբում որպես վոկալիստներ մասնակցել են կորեական (G)I-DLE խմբի Սոյոնը և Միյոնը, նաև երգչուհիներ Մեդիսոն Բիրը  և Ջեյրա Բրնսը։ Երգը 1-ին տեղն է զբաղեցրել World Digital Songs հիթ-շքերթում։


== Տեղեկություն ==
K/DA խումբը կազմված է 4 վիրտուալ հերոսից, որոնց դերերգերը կատարում են (G) I-DLE խմբից Սոյոնը և Միյոնը և երգչուհիներ Մեդիսոն Բիրը և Ջեյրա Բրնսը։ «Pop/Stars» երաժշտական ստեղծագործության տեմպը կազմում է 170 հարված րոպեում։ Երգի տեքստը գրված է կորեերեն և անգլերեն լեզուներով։ «Pop/Stars» տեսահոլովակը թողարկվել է սինգլի հետ միասին, որում ներկայացված են League of Legends խաղի կերպարները և իրենց գովազդային վճարովի սքիները


== Երգացանկ ==
Թվային սինգլ
«Pop/Stars» — 3:11


== Հիթ-շքերթներ ==


== Թողարկումների ժամանակագրություն ==


== Ծանոթագրություններ ==
Ֆրանսուա Նիսսեն

Ֆրանսուա Նիսսեն (ֆր.՝ Françoise Nyssen; հունիսի 9, 1951(1951-06-09), Էտերբեկ, Բրյուսել, Բելգիա), բելգիական ծագմամբ ֆրանսիացի հրատարակիչ, Ֆրանսիայի մշակույթի նախարար (2017 թ.):


== Կենսագրություն ==
1972 թ. ավարտել է Բրյուսելի Ազատ համալսարանը `«քիմիա» մասնագիտությամբ`ստանալով  դպրոցական դասավանդման բարձրագույն անտիճան։ 1975-1978 թթ. սովորել է Քաղաքային պլանավորման և թարմացման բարձրագույն ինստիտուտում (Institut Supérieur d’Urbanisme et de Rénovation Urbaine), ապա աշխատել է Բելգիայի շրջակա միջավայրի և կենսապայմանների նախարարության ճարտարապետական բաժնում։ 1980 թվականին զբաղվել է հրատարակչական գործունեությամբ՝ որպես Փարադայի (Ֆրանսիայի Պրովանս-Ալպ-Կոտ դ'Ազուր շրջանում) հրատարակչական կոոպերատիվի նախագահ և գլխավոր տնօրեն։
Նա ժառանգել է իր հորից՝ Հյուբերտ Նիսենից Actes Sud հրատարակչությունը, որը գտնվում է Առլեում և հիմնվել է 1970-ականների սկզբին, երբ ընտանիքը գաղթել էր Բելգիայից։ Actes Sud տպարանում են տպագրվել երեք Գոնկուրյան մրցանակակիրներ (Լորան Գոդ, Ջերոմ Ֆեռարի, Մաթիաս Էնար) և Նոբելյան մրցանակակիր երկու գրողներ (Իմրե Կերտես և Սվետլանա Ալեքսիևիչ)։


== Ծանոթագրություններ ==
(2315) Չեխոսլովակիա

(2315) Չեխոսլովակիա (անգլ.՝ Czechoslovakia), աստերոիդ աստերոիդների հիմնական գոտում։ Հայտնաբերվել է 1980 թվականի փետրվարի 19-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,012727 ա. մ., առավելագույնը մոտենում է 2,6961 ա. մ. հեռավորության վրա և հեռանում 3,3293 ա. մ.։ Արեգակի շուրջ մեկ ամբողջական պտույտ է կատարում 1910,02 երկրային օրվա ընթացքում, իր ուղեծրով շարժվելով միջինում 0,18848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2315) Չեխոսլովակիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Փերշեմբե

Փերշեմբե, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Նիկոլաևկա (գյուղ, Նիկոլաևսկի գյուղական խորհուրդ)

Անվան այլ կիրառումների համար տե՛ս՝ ՆիկոլաևկաՆիկոլաևկա (ուկրաիներեն՝ Миколаївка), գյուղ Ուկրաինայի Խարկովի մարզի Լոզովայայի շրջանում։ Բնակավայրը նախկինում նաև անվանվել է Պոտոշչինա։ Հիմնադրվել է 1651 թվականին։
2001 թվականի տվյալներով Նիկոլաևկա գյուղում բնակվում էր 453 մարդ։ Բնակավայրը զբաղեցնում է 0,696 կմ² տարածք։ Բնակչության խտությունը կազմում էր 650,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1701)

Ժողովածու (1701), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1701 թվի տակ։ Ձեռագիրը գրվել է 1412 թվականին Արիստակես Սեբաստացի գրիչի կողմից ենթադրաբար Ավագ վանքում։ Գրված է թղթի վրա, որը ունի 11×8 չափս։ Ձեռագիրը կազմված է 272 թերթից։ Գրված է միասյուն, բոլորգրով։ Պահպանակը ունի 4 էջ, գրված է մագաղաթի վրա՝ ուղղագիծ երկաթագիր, Ոսկերսրանի Մեկնութիւն ԺԶ գլխոյն Հռովմայացւոյ թղթոյն։ Կազմը` կաշեպատ տախտակ դրոշմազարդ, աստառը՝ շերտազարդ մետաքս, դրոշմազարդ կտավ։ Հիշատակարաններ գրչի՝ 13ա, 271ա, հետագայի՝ 271բ, (1742 թվական)։


== Բովանդակություն ==
Յովհաննէս Որոտնեցւոյ վերլուծութինւք Պորփիւրի դժուարալուծիցն, Ստորոգութեանցն և Պերի արմենիասին Արիստոտէլի, Հաւաքումն յայտնարանութեան ի Փիլոնէ։
Վահրամայ Լուծմունք Յաղագս աշխարհին Արիստոտէլի։


== Ծանոթագրություններ ==
Բոլեսլավ Բարլոգ

Բոլեսլավ Բարլոգ , (գերմ.՝ Boleslaw Barlog, մարտի 28, 1906(1906-03-28), Վրոցլավ, Սիլեզիա, Պրուսիայի թագավորություն, Գերմանական կայսրություն - մարտի 17, 1999(1999-03-17)[…], Բեռլին, Գերմանիա), թատրոնի և կինոյի գերմանացի ռեժիսոր, թատերական գործիչ, Բեռլինի արվեստների ակադեմիայի անդամ։ Հիմնականում հայտնի է Բեռլինի թատերական կյանքը վերակենդանացնելու իր աշխատանքով։


== Կենսագրություն ==
Ծնվել է փաստաբանի ընտանիքում։ Մանկուց սիրել է թատրոն և գրականություն։ 1920-ական թվականներին դարձել է ռեժիսորներ Հ.Գիլպերտի և Կ.Մարտինի ուսանողն ու օգնականը։ Բեմական գործունեությունը սկսել է Բեռլինի «Ժողովրդական թատրոնում» («Volksbühne») (1930-1933)։
1933 թվականին նացիստների իշխանության գալուց հետո նա կորցրել է աշխատանքը և մի քանի տարի զբաղվել տարբեր աշխատանքներով։ Հետագայում նշանակվել է գերմանական «Universum Film AG» կինոընկերության տնօրենի օգնական։ 1940-ականներին նա ղեկավարել է ֆիլմերի նկարահանումները «Universum Film AG» և «Terra Film» ստուդիաներում։
Բոլեսլավ Բարլոգը հայտնի է հիմնականում Երկրորդ համաշխարհային պատերազմից հետո Բեռլինում թատերական կյանքի վերածննդի վերաբերյալ իր աշխատանքով։ Բեռլինի գլխավոր թատրոնների մեծ մասն այն ժամանակ մեծապես վնասվել կամ ավերվել է պատերազմի ընթացքում, ուստի հետպատերազմյան առաջին ներկայացումներից շատերը ցուցադրվել են հին կինոթատրոններում կամ Արևմտյան Բեռլինի ծայրամասում գտնվող փոքր, համեմատաբար անվնաս «Շլոսպարկ» թատրոնում ։
1945 թվականից ղեկավարել է «Շլոսպարկ» թատրոնը, 1951 թվականից՝ Արևմտյան Բեռլինի «Շիլլեր» թատրոնը։ 1951-1972 թվականներին աշխատել է Բեռլինի թատերական հաստատություններում, եղել է Արևմտյան Բեռլինի քաղաքային թատերական ընկերության գլխավոր տնօրեն։

1950 թվականին արժանացել է «Berliner Kunstpreis» շքանշանի, 1965 թվականին՝ Արվեստի և գրականության շքանշանի։ Պարգևատրվել է նաև Գերմանիայի Դաշնային Հանրապետության համար «Մեծ սպա» շքանշանով։
Բարլոգը մահացել է Բեռլինում 1999 թվականին՝ իր 93-ամյակից կարճ ժամանակ առաջ։


== Ծանոթագրություններ ==


== Արտաքին հղումներ ==
Boleslaw Barlog
Boleslaw Barlog(գերմ.)
Կայնես

Կայնես (իտալերեն՝ Caines), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 319 մարդ։ Խտությունը կազմում է 319 մարդ/կմ²։ Տարածքը 1 կմ² է։ Փոստային ինդեքս՝ 39010։ Հեռախոսային կոդ՝ 0473։


== Ժողովրդագրություն ==
Բնակչության աճը։


== Կապի տվյալներ ==
Հռեախոսահամար։ 0473 241163
Էլեկտրոնային հասցե։ caines@gvcc.net


== Արտաքին հղումներ ==
Վիճակագրության ազգային ինստիտուտ (իտալ.)
ազգային ինստիտուտ(անգլ.)(չաշխատող հղում)
Դոնալդ Միլլեր

Դոնալդ Միլլեր (անգլ.՝ Donald Earl Miller, 1946), ամերիկյան սոցիոլոգ, ցեղասպանության հոգեբանության մասնագետ։ Հարավային Կալիֆոռնիայի համալսարանի պրոֆեսոր։


== Գործունեություն ==
Համահեղինակ է (Լ. Տուրյան Միլլերի հետ) 1915-1923 թթ. հայերի ցեղասպանության հոգեբանական հետևանքների հետազոտությանը նվիրված հոդվածների՝ «Վերապրած հայեր. զոհերի հակազդեցության տիպաբանական վերլուծությունը» (1982), «Կերպար և հիշողություն. վերապրած հայերը հիշում են իրենց անցյալը» (1989) և այլն։
Հետազոտությունները հիմնված են ցեղասպանությունը տեսած հայերի տարբեր սերունդների շրջանում արված սոցիոլոգիական հարցումների վրա։ Հեղինակն առանձնացրել է այն հիմնական գործոնները, որոնք ազդել են եղեռնից վերապրած հայերի հոգեբանության ձևավորման վրա, դասակարգել պատասխան հակազդումները (ընկճվածություն, ցասում, վրիժառություն և այլն), նշել հայերի զարմանալի կենսակայունությունը, նրանց ձգտումը՝ իմաստավորելու բարոյական արդարացում չունեցող իրադարձությունները։


== Երկեր ==
Armenian Survivors։ A Typological Analysis of Victim Response, "The Oral History Review", 1982, v. 10
An Oral History Perspective on Responses to the Armenian Genocide, In։ The Armenian Genocide in Perspective, New Brunswick-N. Y., 1986, Image and Memory
Armenian Survivors Remember Their Past, "Ararat", N. Y., 1989
Կիսինի եկամտաբեր տուն

Կիսինի եկամտաբեր տուն (ռուս.՝ Доходный дом Кисина), նաև՝ Վ. Ռ. Մաքսիմովի ժառանգների եկամտաբեր տուն (ռուս.՝ Доходный дом наследников В. Р. Максимова), հինավուրց տուն Ռուսաստանի Դոնի Ռոստով քաղաքի Մոսկովյան փողոցում։ Շենքը տարածաշրջանային նշանակության պատմության և մշակույթի հուշարձան է։
Հասցեն՝ Դոնի Ռոստով, Մոսկովյան փողոց, 72 (նաև՝ Մոսկովյան փող., 72/27/71, Գազետնի նրբանցք, Ստանիսլավսկու փողոց, լիտեր Ա)։


== Պատմություն ==
19-րդ դարի վերջին մեծահարուստ վաճառականներ Վենիամին Կիսինը և Իսահակ Ֆրոյմովիչը, որոնք կտորեղեն և պատրաստի հագուստ էին վաճառում, որոշեցին կառուցել նոր Առևտրի տուն։ Շենքի շինարարության ավարտի ենթադրվող ամսաթիվը 1899 թվականն էր։ Շինությունը սկզբնապես կառուցվում էր քաղաքի ճարտարապետ Նիկոլայ Դորոշենկոյի նախագծով։
1902 և 1910 թվականներին շենքը վերակառուցվել է քաղաքային ճարտարապետ Նիկոլայ Դուրբախի նախագծով։ Սկզբում շենքը U-աձև էր, կողային ճակատը նայում էր Գազետնի նրբանցքին։ Հայրենական մեծ պատերազմի ժամանակ շենքի վրա ռումբ է ընկել և ոչնչացրել շենքի այն մասը, որը նայում էր Գազետնի նրբանցքին։
Հոկտեմբերյան հեղափոխությունից առաջ տան առաջին հարկում գործում էին պատրաստի զգեստների խանութներ, դրանց վերևում Ռոստովի բժիշկների, փաստաբանների և ինժեներների կողմից վարձակալված բնակարաններ էին։ Հայտնի էր տան վարձակալ, դոկտոր Ֆաբիան Նատանովիչ Գուրարին, որը ռենտգենյան ճառագայթներով բուժում էր մաշկի և ներքին հիվանդությունները։ Նրա տանը կար ռենտգենյան ապարատով աշխատաասենյակ, որն այն ժամանակ հազվադեպ երևույթ էր։
Շենքի մի մասը զբաղեցնում էին էժան բնակարանները, որոնք բակի կողմից ունեին առանձին մուտք։ Ներքին բակից ավելացվել էին արտաքին աստիճաններով պատշգամբներ։
Հեղափոխությունից հետո առաջին հարկում շարունակում էր գործել մթերային խանութը, որը կոչվում էր Անաստաս Միկոյանի անունով։ Տան մեկ այլ մասում գտնվում էր հասցեների բյուրոն, որը գրողներ Իլֆը և Պետրովը փառաբանել են «Տասներկու աթոռ» վեպում։ Դատելով վեպից՝ հայր Ֆեոդորը մտնում է այս գրասենյակ՝ փնտրելով ինժեներ Բրունսին, որը գնված աթոռներով տեղափոխվել էր Բաքու։ Ավելի ուշ «Ռոստգորսպրավկա» անունով հասցեների բյուրոն սկսեց գրավել ամբողջ առաջին հարկը։ Այդ հաստատությունն այնտեղ աշխատել է մինչև 1990-ական թվականների վերջը։ Հեղափոխությունից հետո մեծ սենյակները բաժանվել էին լրացուցիչ պատերով, ստեղծվել էին նոր սենյակներ, որտեղ բնակեցվել էին ավելի շատ բնակիչներ։ 1920-ական թվականներին փողոցային երեխաները գիշերում էին տան միջանցքում և դռնապանի սենյակում։
Ներկայումս շենքը գտնվում է խարխլված վիճակում, նրա առաջին հարկը զբաղեցնում է արդյունաբերական ապրանքների խանութը, վերին հարկերում բնակարաններ են։ Ենթադրվում է շենքի ապաբնակեցումը, նրա վերականգնումը և այնտեղ թանգարանի ստեղծումը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Доходный дом Кисина.
В Ростове доходный дом Кисина на Московской может пойти под снос Archived 2017-04-14 at the Wayback Machine.
Доходный дом Кисина на Московской, 72 в Ростове-на-Дону может стать домом-музеем Archived 2017-11-07 at the Wayback Machine.
Доходный дом Кисина может стать музеем. Культурное наследие.
Մարիաննա Գեյդե

Մարիաննա  Մարկովնա Գեյդե (ռուս.՝ Марианна Марковна Гейде, նոյեմբերի 3, 1980(1980-11-03), Մոսկվա, ԽՍՀՄ), ռուս բանաստեղծ, արձակագիր, թարգմանիչ։


== Կենսագրություն ==
Մարիաննա Գեյդեն ծնվել է 1980 թվականին Մոսկվայում։ Ավարտել է Ռուսական պետական հումանիտար համալսարանի փիլիսոփայության ֆակուլտետը։ Մի շարք հատուկ փիլիսոփայական հրապարակումների հեղինակ է, մասնավորապես` նվիրված Թովմա Աքվինացու կյանքին և գործունեությանը։ Հանդես է եկել նաև որպես փիլիսոփայական աշխատությունների թարգմանիչ (Ֆոմաս Աքվինացու «Հոգու ուսմունքը», Կոնստանտին Բանդուրովսկու հետ միասին, 2004)։
Մարիաննա Գեյդեի բանաստեղծություններն ու արձակը տպագրվել  են «Октябрь», «Новый мир», «Новое литературное обозрение», «Арион», «Крещатик», «Вавилон», «Русская проза» ամսագրերում և ալմանախներում։ Գեյդեի պոեզիան աչքի է ընկնում 2000-ականների գրական սերնդին ոչ տիպական մետաֆիզիկական խնդիրներով ծանրաբեռնվածությամբ և ընդհանուր մշակութային համատեքստին հղումների լայն շրջանակով։
Եվգենի Պոպովը Գեյդեի ստեղծագործությունների մասին ասել է.

Գեյդեի արձակը զգալիորեն տարբերվում է նրա պոեզիայից և ձգտում է վերստեղծել ժամանակակից մարդու խոսքը և հոգեբանական մոդելները, որպես գիտակցության կրող՝ հաճախ դիմելով գիտակցության հոսքի տեխնիկային։ Գեյդեի բանաստեղծություններն արժանացել են «Դեբյուտ» մրցանակի (2003), արձակն ընդգրկվել է «Դեբյուտ»  մրցանակի և «Տենյոտա» ինտերնետային մրցույթի (2002) կարճ ցուցակում։ «Տրիումֆ» երիտասարդական մրցանակի դափնեկիր է (2005)։ «Իրերի փոշոտման ժամանակը» գրքի համար նա ստացել է «Ստրուժսկի կամուրջներ» մրցանակը «Ստրուժսկի պոեզիայի երեկոներ» միջազգային բանաստեղծական փառատոնի պոեզիայի լավագույն առաջին գրքի համար (2006)։ 2012 թվականին արժանացել է Անդրեյ Բելիի մրցանակի՝ «Բալասանները սպասում են» գրքի համար (2010)։
Հրատարակել է նաև հոդվածներ գրականության և գրախոսությունների վերաբերյալ։ Մի քանի տարի ապրել և դասավանդել է Պերեսլավլ Զալեսկիում, 2005 թվականից` կրկին Մոսկվայում։


== Գրքեր ==
Время опыления вещей: Стихи. — М.: ОГИ, 2005. — 112 с.
Слизни Гарроты: Стихи с автокомментариями. — М.: АРГО-РИСК, 2006. — 104 с.
Мертвецкий фонарь: Повести, рассказы. — М.: Новое литературное обозрение, 2007. — 344 с. (Короткий список Премии Андрея Белого)
Бальзамины выжидают : Рассказы. — М.: Русский Гулливер, 2010. — 318 с.
Стеклянные волки. — М.: Книжное обозрение (АРГО-РИСК), 2013. — 104 с. — (Серия «Малая проза», вып. 11.)


== Ծանոթագրություններ ==


== Արտաքին հղումներ ==
Страница Марианны Гейде на сайте «Вавилон»
Страница Марианны Гейде на сайте «Полутона»
Страница Марианны Гейде на сайте «Молодая русская литература»
Изображения Марианны Гейде в галерее «Лица русской литературы»
Новая литературная карта России. Марианна Гейде
Марианна Гейде в «Журнальном зале»
На сайте премии Андрея Белого
Պուերտո Կորտես

Պուերտո Կորտես (իսպ.՝ Puerto Cortés), քաղաք Հոնդուրասայի Կորտես վարչությունում։ Գտնվում է Կարիբյան ծովի ափին։


== Անվանումը ==
Քաղաքն իր անվանումը ստացել է ի պատիվ Էռնան Կորտեսի, որը 1524 թվականին այդ վայրում հիմնեց  «Լա-Նատիվիդադ» քաղաքը։ 1533 թվականին հնդկացիները ոչնչացրին քաղաքը։ Ավելի ուշ՝ 1536 թվականին Պեդրո դե Ալվարադոն հիմնեց նոր քաղաք, որը ստացավ  «Պուերտո-Կաբալոս» անվանումը։  Արդեն 1869 թվականին քաղաքը վերանվանվեց Պուերտո-Կորտես։


== Աշխարհագրական դիրք ==
Քաղաքը տեղակայված է փոքրիկ թերակղզում, որի հարավային կողմում կա բնական ծովածոց, որը կոչվում է Լագունա-դե-Ալվարադո։


== Բնակչություն ==
2013 թվականի մարդահամարի տվյալներով՝ մարդկանց թիվը 66 441 է։
Քաղաքի բնակչության թվաքանակի դինամիկան ըստ տարիների.


== Սպորտ ==
Պուերտո Կորտեսը ֆուտբոլային թիմի ծննդավայրն է, որը հայտնի է որպես Պլատենսե անունով։ 1966 թվականին նվաճել Է Հոնդուրասի ֆուտբոլի առաջին առաջնությունը։ 2001 թվականին թիմը նվաճել է իր երկրորդ ազգային առաջնությունը։ Նրանք իրենց տնային հանդիպումները խաղում են  Էստադիո Էքսելսիոր մարզադաշտում։ "Աթլետիկո Պորտուարիոն" կարճ ժամանակ անց դարձավ ևս մեկ ֆուտբոլային ակումբ, որը տեղակայված է այս քաղաքում։


== Ծանոթագրություններ ==


== Արտաքին հղումներ ==
Сайт города (Իսպաներեն)
(2476) Անդերսեն

(2476) Անդերսեն, աստերոիդների հիմնական գոտու աստերոիդ։


== Հայտնաբերումը ==
Հայտնաբերել է 1976 թվականի մայիսի 2-ին Նիկոլայ Չերնիխը Նաուչնիում։


== Ուղեծրի բնութագրական տվյալները ==
Արեգակից հեռավորությունը՝Արեգակի շուրջ մեկ ամբողջական պտույտ է կատարում 1920.28 երկրային օրվա ընթացքում
Ուղեծրով շարժման միջին արագությունը՝ 0.19 աստիճան/օր
Խավարածրի հարթության հետ ուղեծրի հարթության կազմած անկյունը՝ 10.82°։


== Անուն ==
Անունն ստացել է դանիացի գրող Հանս Քրիստիան Անդերսենի (1805-1875) պատվին։


== Տես նաև ==
Աստերոիդների ցանկ (2401-2500)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2476) Անդերսեն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոխլեբայկի

Պոխլեբայկի (ռուս.՝ Похлебайки), գյուղ Ռուսաստանի Մոսկվայի մարզի Սոլնեչնոգորսկի շրջանի կազմում։
Բնակչությունը 2006 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ղպտիական դրոշ

Ղպտիական դրոշ, 2006 թվականին տարբեր երկրների ղպտի ակտիվիստների կողմից ստեղծված դրոշ Եգիպտոսի և սփյուռքի ղպտիներին ներկայացնելու համար։ Դրոշը ճանաչված չէ Ալեքսանդրիայի Ղպտիական ուղղափառ եկեղեցու կողմից, սակայն ամբողջ աշխարհի բազմաթիվ ղպտիներ ընդունում են այն որպես ղպտիական նույնականության խորհրդանիշ։ Ղպտիական դրոշը պաշտոնապես ընդունված և ճանաչված է Նոր Զելանդիայի ղպտիների ասոցիացիայի և «Ազատ ղպտիներ» կազմակերպության կողմից։


== Տես նաև ==
Ղպտիական սփյուռք


== Արտաքին հղումներ ==
The Launch of Free Copts Archived 2015-04-05 at the Wayback Machine.
Dar Akhbar El Yom, April 27, 2006 – Article in Arabic criticizing the flag Archived February 27, 2007, at the Wayback Machine. (արաբ.)
Google translation into English of the article from Dar Akhbar El Yom.(չաշխատող հղում)
The Coptic Flag, Meanings and Colors Archived 2015-10-17 at the Wayback Machine.
The Coptic Flag Archived 2008-09-11 at the Wayback Machine. (արաբ.)


== Ծանոթագրություններ ==
Բալթիմոր Բուլեթս (1944–1954)

«Բալթիմոր Բուլեթսը» (անգլերեն՝ Baltimore Bullets) ԱՄՆ Բասկետբոլի ազգային ասոցիացիայի արևմտյան կոնֆերենցիայում հանդես եկող տղամարդկանց պրոֆեսիոնալ բասկետբոլային ակումբ էր, որը գտնվում էր Մերիլենդ նահանգի Բալթիմոր քաղաքում։
Կալինինո (գյուղ, Պերվոմայսկի շրջան)

Անվան այլ կիրառումների համար տե՛ս՝ ԿալինինոԿալինինո (ուկրաիներեն՝ Калініне, Ղրիմի թաթարերեն՝ Orman Acı), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Կալինինդորֆ, Նայլետեն, Օրման-Աջի։
2001 թվականի տվյալներով Կալինինո գյուղում բնակվում էր 1 986 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լուձայի շրջան

Լուձայի շրջան (լատիշ․՝ Ludzas novads), վարչա-տարածքային միավոր Լատվիայի Հանրապետության կենտրոնական մասում՝ Լատգալիա տարածաշրջանում։ Շրջանը բաղկացած է ինը վոլոստներից և վարչական կենտրոն Լուձա քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 966 կմ²։ Սահմանակից է Լատվիայի Ցիբլայի, Զիլուպեի, Ռեզեկնեի և Դագդայի շրջանների և Ռուսաստանի Պսկովի մարզի հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 13 250 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Լուձա (լատիշ․՝ Ludzas pilsēta)
Բրիգուի վոլոստ (լատիշ․՝ Brigu pagasts)
Իսնաուդաի վոլոստ (լատիշ․՝ Isnaudas pagasts)
Իստրայի վոլոստ (լատիշ․՝ Istras pagasts)
Նիրզայի վոլոստ (լատիշ․՝ Nirzas pagasts)
Նուկսույի վոլոստ (լատիշ․՝ Ņukšu pagasts)
Պիլդայի վոլոստ (լատիշ․՝ Pildas pagasts)
Պուրենյույի վոլոստ (լատիշ․՝ Pureņu pagasts)
Ռունդենույի վոլոստ (լատիշ․՝ Rundēnu pagasts)
Ցիրմայի վոլոստ (լատիշ․՝ Cirmas pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Սպեթի

Սպեթի (վրաց.՝ სპეთი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 800 մետր բարձրության վրա։ Շրջկենտրոն Սաչխերեից հեռու է 16 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 642 մարդ։


== Ծանոթագրություններ ==
Լաուգու

Լաուգու (էստ․՝ Laugu), գյուղ Էստոնիայի Սաարեմաա նահանգի Լեիսի շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պրոզերպինա իլիկաթիթեռ

Պրոզերպինա իլիկաթիթեռ (լատ.՝ Proserpinus proserpina), իլիկաթիթեռների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
20-25 մմ առջևի թևի երկարությամբ միջին չափի թիթեռ է։ Առջևի թևերի ընդհանուր գուներանգը կանաչ կամ մոխրագույն կանաչ է, հետին թևերինը՝ դեղին՝ սև գույնի արտաքին եզրով։

		
		
		


== Տարածվածություն ==
Տարածված է Եվրոպա, դեպի արևելք և հարավ-արևելք՝ մինչև Կենտրոնական Սիբիր և Տյան Շան, Փոքր Ասիա, Կովկաս, Անդրկովկաս։ Լայն տարածված է կենտրոնական և հարավային Հայաստանում, հայտնաբերվել է Արագած լեռան հարավային լանջերում, Կոտայքի (Արզական և Հացավան գյուղերի մոտակայք), Արարատի (Վեդի քաղաքի շրջակայք), Վայոց ձորի (Գնիշիկ գյուղի մոտ) և Սյունիքի (Կապան Քաջարան, Գորիս, Սիսիան, Մեղրի, Կուրիս, Լեհվազ) մարզերում, «Խոսրովի անտառ» պետական արգելոցում։


== Էկոլոգիա ==
Ապրում են գրեթե բոլոր բարձունքային գոտիներում, բացի ալպերից՝ գործնականապես բոլոր բիոտոպերում, որտեղ կան համապատասխան մեզոֆիլ հատվածներ (առվակների, գետերի, ճահճացած ցածրավայրերի, ոռոգման և ջրաքաշ ջրանցքների երկայնքով)։
Էգը 1-3 ձու է դնում երիտասարդ Epilobium hirsutum բույսի միջին հատվածներում՝ տերևների ստորին մասի վրա։ Տարվա ընթացքում տալիս է մեկ սերունդ։ Թրթուրները հանդիպում են հունիսից մինչև օգոստոսի վերջը, սեպտեմբերի կեսին։ Թիթեռների թռիչքը պայմանավորված է տեղանքի բարձրությամբ և տևում է ապրիլի վերջից մինչև հուլիսի վերջը։ Թիթեռներն ակտիվ են սկսած մթնշաղից և գրեթե ողջ գիշերը։ Լուսաթակարդներով դժվար են բռնվում։


== Պահպանություն ==
Բնության պահպանության միջազգային միության Կարմիր ցուցակի չափորոշիչներով գնահատվում է որպես խոցելի տեսակ։ Տեսակն ընդգրկված է ԲՊՄՄ Կարմիր ցուցակում տվյալներն անբավարար են կարգավիճակով և Բեռնի Կոնվերցիաի հավելված 2-ում։
Թվաքանակը բավական բարձր է՝ մեծ տատանումներով տարբեր տարիներին։
Վտանգման հիմնական գործոնները բացահայտված չեն։
Պահպանվում է «Խոսրովի անտառ» պետական արգելոցում։


== Ծանոթագրություններ ==
Մեծկերտի գավառակ

Մեծկերտ, գավառակ Արևմտյան Հայաստանում, Խարբերդի վիլայեթի Դերսիմի գավառում։
Կենտրոնը Մեծկերտ քաղաքն էր։


== Աշխարհագրությոն ==
Ունի լեռնային տարածք, որի մեծ մասը ծածկված է անտառներով։ Հարուստ է ջրով։


== Պատմություն ==
Գավառակի տարածքն համապատասխանում է Չորրորդ Հայքի Պաղնատուն գավառին։
XIX դարի սկզբին հանդիսանում էր Դիրաբեքիրի նահանգի Չարսանջակ գավառի 4 գավառներից մեկը։
XIX դարի երկրորդ կեսին Մազկերտ անվանմամբ մտնում է Խարբերդի նահանգի Դերսիմի գավառի կազմում։ Թուրքերը գավառակին անվանում էին նաև Կորաչոր (Գորաչոր)։


== Բնակչություն ==
Մեծկերտը XX դարի սկզբին ուներ 3149 տուն` 18 232 հայ և քուրդ բնակչով։


== Վարչական բաժանում ==
Գավառակն ուներ 21 բնակավայր, որից 14-ը ունեին հայ և քուրդ բնակիչ, իսկ 7-ը քրդաբնակ էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Նեռապեե

Նեռապեե (էստ․՝ Närapää), գյուղ Էստոնիայի Պիլվամաա նահանգի Կանեպի շրջանում։
2011 թվականի տվյալներով գյուղում բնակվում էր 54 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կախարդված Էլլան

«Կախարդված Էլլան» (անգլ.՝ Ella Enchanted), ռեժիսոր Թոմմի Օ’Հեյվերի ֆիլմերից, որի գլխավոր դերերը մարմնավորում են Էն Հետուեյը, Հյու Դենսին, Կերի Էլվիսը, Էյդան ՄակԱրդլը, Ջոաննա Լամլին, Լյուսի Պանչը, Ջենիֆեր Հայեմը, Միննի Դրայվերը, Էրիկ Այդլը, Սթիվ Կուգանը։


== Սյուժե ==
Մանուկ հասակում Էլլան անսովոր «նվեր» է ստացել փերու կողմից, որի արդյունքում նա պետք է հնազանդվի։ Հիմա նա չի կարող հրաժարվել որևէ խնդրանքից կամ ցուցումից՝ ով էլ որ այն ասի։ Մեծանալուց հետո Էլլան որոշում է գտնեն նենգ Լյուսինդային, որպեսզի վերջինս հետ վերցնի իր հմայանքները։ Նրա ճանապարհին ինչեր ասես որ չեն հանդիպում՝ էլֆեր, օրկեր և հսկաներ։ Իսկ ինչպե՞ս է կարելի նրանց խորամանկել ունենալով այնպիսի բնավորության գիծ, ինչպիսին որ ունի Էլլան։


== Դերերում ==


== Ծանոթագրություններ ==


== Արտաքին հղումներ ==
Կախարդված էլլան(անգլ.) ֆիլմը Internet Movie Database կայքում
«Կախարդված էլլան»(ռուս.) ֆիլմը ԿինոՊոիսկ կայքում։
Աստերոիդների ցանկ (17201-17300)

Աստերոիդների ցանկ (17101-17200)  • Աստերոիդների ցանկ  • Աստերոիդների ցանկ (17301-17400)
 Աստերոիդների ցանկ (17101-17200)  • Աստերոիդների ցանկ  • Աստերոիդների ցանկ (17301-17400)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Իսունդերի

Իսունդերի (վրաց.՝ ისუნდერი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Ցագերի շրջանում։


== Դիրք ==
Գտնվում է ծովի մակարդակից 690 մետր բարձրության վրա։ Շրջկենտրոն Ցագերից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 94 մարդ։


== Ծանոթագրություններ ==
Հոսթայան (Վանի գավառ)

Անվան այլ կիրառումների համար տե՛ս՝ Հոսթայան (այլ կիրառումներ)Հոսթայան, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Եթիմլար

Եթիմլար, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Էկտոգենեզ

Էկտոգենեզ(էկտո… և հուն․՝ γενής – ծագում, առաջացում), էվոլյուցիոն ուսմունքի ուղղությունների ընդհանուր անվանում։ Ըստ այդ ուղղությունների, կենդանի բնության պատմական զարգացումը դիտվում է որպես արտաքին միջավայրին օրգանիզմների հարմարվելու ուղղակի, պասսիվ պրոցես։ 
Էկտոգենեզի կողմնակիցները ժխտում կամ թերագնահատում են կենդանի օրգանիզմների հատկությունները, նրանց զարգացման օրինաչափությունները, ընդունում, որ միջավայրն է «որոշում ամեն ինչ», և փոփոխությունների ուղղության գործում օրգանիզմը ոչ մի դեր չունի։ 
Չնայած էկտոգենեզը ձևականորեն հակադրվում է ավտոգենեզին, սակայն նույնպես ունի իդեալիստական էություն, ժխտում է ընտրության ստեղծագործական դերը և տանում օրգանիզմի փոփոխության կանխորոշված նպատակահարմարության ընդունման։ Էվոլյուցիոն ուսմունքում էկտոգենետիկ ուղղությունը մեխանոլամարկիզմն է։ 


== Տես նաև ==
Լամարկիզմ
Ավրանլո

Ավրանլո (վրաց.՝ ავრანლო), գյուղ Վրաստանում։ Գտնվում է Քվեմո Քարթլիի մարզի Ծալկայի շրջանում։


== Դիրք ==
Գյուղը գտնվում է ծովի մակարդակից 1580 մետր բարձրության վրա։ Շրջկենտրոն Ծալկայից հեռու է 32 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 789 մարդ։


== Ծանոթագրություններ ==
Քեթրին Դոն Լանգ

Քեթրին Դոն Լանգ (անգլ.՝ Kathryn Dawn Lang, նոյեմբերի 2, 1961(1961-11-02), Էդմոնտոն, Կանադա), առավել հայտնի է k.d. lang բեմական կեղծանունով (նա հատուկ է իր ինիցիալներն ու ազգանունը գրում փոքրատառով), կանադացի փոփ և քանթրի երաժշտության հեղինակ և կատարող։
Քեթրինը չորս «Գրեմմի» մրցանակ ունի։ Նա նաև հայտնի է որպես բուդդիստ, բուսակեր, կենդանիների իրավունքների համար պայքարող, բացահայտ լեսբուհի և ԼԳԲՏ ակտիվիստ։ Նա 1988 թվականի ձմեռային Օլիմպիական խաղերին ելույթ է ունեցել «Turn me round» երգով (Կալգարի, Կանադա)։ Իսկ 2010 թվականի ձմեռային Օլիմպիական խաղերի բացման արարողությանը նա հանդես եկավ Լեոնարդ Քոհենի «Hallelujah» երգով՝ ի հիշատակ այդ օրը մահացած մարզիկի։ Քեթրինը տիրապետում է մեցցո-սոպրանո երգչական դիապազոնին։


== Պատանեկություն ==
Քեյ Դին ծնվել է 1961 թվականի նոյեմբերի 2-ին Էդմոնտոն քաղաքում, որը կանադական Ալբերտ գավառի մայրաքաղաքն է։ Նրա ծնողներն են Օդրի Ֆրեդերիկ Լանգն ու Ադամ Ֆրեդերիկ Լանգը։ Երբ Քեթրինն ինը ամսական էր, նրա ընտանիքը տեղափոխվել է Քոնսորտ, որտեղ նա մեծացել է կանադական պրերներում երկու քույրերի ու եղբոր հետ։ Նրա հայրը դեղատան սեփականատեր էր։ Նա հեռացել է ընտանիքից, երբ Քեթրինը տասներկու տարեկան էր։ Սովորելով դպրոցում, Քեթրինը տեգերի նետման ազգային հավաքականում էր։
k.d.lang-ի երաժիշտ դառնալու գործում մեծ դեր են ունեցել նրա ծնողները․ «Մայրիկս բարեհաճ էր վերաբերվում իմ երաժշտական հակվածություններին։ Ամեն շաբաթ նա ուղարկում էր ինձ ու քրոջս կուսանոց երաժշտության դասերի։ Միանձնուհին, որը ինձ դաշնամուր էր դասավանդում, սովորություն ուներ խփել մատերիս քանոնով․․․»։
Դաշնամուրից հետո Քեյ Դիի մոտ հետաքրքրություն է առաջացել երգելու հանդեպ։ Սուրբ ծննդին նա ստացել է էլեկտրակիթառ, որպես նվեր ծնողների կողմից, ինչը նրան զարկ է տվել այն ոճի զարգացման համար, որը նրան տարբերում է ուրիշ կատարողներից։
Միջնակարգ դպրոցն ավարտելուց հետո, Քեթրինը սկսում է հաճախել Red Deer քաղաքում պետական համակրթական Red Deer քոլեջը։ Այն ժամանակ նա հիացած էր Փեթսի Քլայնի կյանքով ու երաժշտությամբ ու ի վերջո նա որոշեց սկսել պրոֆեսիոնալ կատարողի կարիերա։ 1983 թվականի նա ստեղծեց Recline անունով խումբ ի հիշատակ քանթրի երգչուհի Փեթսի Քլայնին, ու նրանք ձայնագրեցին «Friday Dance Promenade» ալբոմը։ A Truly Western Experience ալբոմը թողարկվեց 1984 թվականին ու ստացավ մեծ հռչակ, գրավելով ամբողջ Կանադայի ուշադրությունը։ 1984 թվականի օգոստոսում Քեթրինը դարձավ այն երեք կանադացիներից մեկը, որոնք ընտրվեցին World Science Fair ներկայանալու համար։


== Ծանոթագրություններ ==


== Արտաքին հղումներ ==
K.d. lang-ի պաշտոնական կայք
K.d. lang-ը MySpace-ում
k.d.lang-ը Facebook-ում http://www.facebook.com/kdlang
Պնևո (գյուղ, Շումյաչինսկի շրջան)

Անվան այլ կիրառումների համար տե՛ս՝ ՊնևոՊնևո (ռուս.՝ Пнево), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օտտոն Բյոտլինգք

Օտտոն Բյոտլինգք (գերմ.՝ Otto von Böhtlingk, հունիսի 11, 1815(1815-06-11), Սանկտ Պետերբուրգ, Ռուսական կայսրություն - ապրիլի 1, 1904(1904-04-01), Լայպցիգ, Սաքսոնիայի թագավորություն, Գերմանական ռայխ), ռուս հնդկաբան, սանսկրոտագետ։


== Կենսագրություն ==
Օտտոն Բյոտլինգքը ծնվել է 1815 թվականի մայիսի 30-ին, Սանկտ-Պետերբուրգ քաղաքում։ Ընդհանուր կրթությունը ստացել է Սուրբ Պետրոսի անվան ուսումնարանում 1822-1829 թվականներին։ Սովորել է Սանկտ-Պետերբուրգի համալսարանում, որտեղ ուսումնասիրել է արաբերեն, պարսկերեն և սանսկրիտերեն։ Այնուհետև շարունակել է Գերմանիայում, սկզբից Բեռլինում, ապա 1839-1842 թվականներին՝ Բոնում։
1842 թվականին վերադառնում է Ռուսական կայսրություն և անդամագրվում Կայսերական գիտությունների ակադեմիային, իսկ 1855 թվականին դարձել է մշտական անդամ։ 1860 թվականին ստացել է խորհրդականի, իսկ ավելի ուշ գաղտնի խորհրդականի կոչում։
1863 թվականին հրատարակել է  «Indianische Sprüche», որտեղ ներկայացված է 8-րդ դարի հնդիկ բանաստեղծ Ամարուի ստեղծագործությունների ժողովածուն։
1868 թվականին գնացել է Յեն, իսկ 1885 թվականին՝ Լայպցիգ, որտեղ մնացել է ընդհուպ մինչև իր մահը։
Օտտոն Բյոտլինգքը մահացել է 1904 թվականի մարտի 19-ին (ապրիլի 1)։


== Գիտական գործունեություն ==
Բյոտլինքը 19-րդ դարի խոշոր գիտնականներից էր։ Նրա աշխատանքները մեծ ներդրում ունեն հնդկական գրականության մեջ։

Vopadevas Grammatik (Սանկտ-Պետերբուրգ, 1847 թվական)
Über die Sprache der Jakuten  (3 հատորով, Սանկտ-Պետերբուրգ,1849—1851 թվականներ)
Indische Sprüche ( Սանկտ-Պետերբուրգ, 1863—1865 թվականներ)
քննադատական հոդվածներ ր թարգմանություններ  (Սանկտ-Պետերբուրգ, 1889 թվական)
թարգմանություններ (Սանկտ-Պետերբուրգ, 1889 թվական)


== Ծանոթագրություններ ==


== Գրականություն ==
«Бётлинк, Отто»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
«Бетлингк Отто»։ Биография.Ру։ Արխիվացված է օրիգինալից 2012-04-23-ին։ Վերցված է 2011-03-26 
Энциклопедия Петришуле: Бетлинг, Оттон Николаевич.